Diversa texti, literaturaji, Idokursi ed Idofilmi
#000006
Inter la 17ma e la 21ma di junio 2001 en mea hemurbo Nürnberg eventis internaciona Ido-renkontro kun partoprenanti ek kin landi.
Pro diversa kauzi ca renkontro esis l'unesma internaciona Ido-kunveno depos nia internaciona Ido-renkontro 1998 en Polonia.
La partoprenanti arivis inter la 16ma e la 18ma di junio.
#000010
Preske omna altra gasti arivis la17ma junio en Nürnberg. Ni vidis unesmafoye nia samideani Zmitro di Belarusia e le Yakovenko di Polonia.
Ni omna bone interkomprenis en Ido qua esas nia unika posibla komunikilo. Ni promenis tra la bela anciena urbo Nürnberg, sub tre chanjema vetero.
Nia amiko Hans Stuifbergen ne esis kun ni, nam il vizitis l'urbo Bamberg, qua havas reputeso esar tre bel anciena urbo.
#000013
Fine ni nun esis 14 gesamideani ek quar landi.
Nia renkontro komencis dum la matino dil 18ma di junio kun veho per la specala treneto tra la belega anciena urbo di Nürnberg.
Pose ni promenis a la kastelo di Nürnberg e de ibe a la centro dil urbo, ube ni dejunis.
#000014
En la posdimezo komencis nia diskuti. Antee ankore jurnalisto di la regionala jurnalo "Nürnberger Nachrichten" vizitis nia rondo ed interviuvis la prezidanto e viceprezidanto dil ULI e me kom organizero dil renkontro.Lu tre interesis audar pri Ido e fotografisto facis kelka fotografuri di nia rondo.
Artiklo pri nia renkontro fine aparis dum saturdio la 24ma di junio en la jurnalo "Nürnberger Nachrichten".
Ni diskutis pri diversa Ido-aferi, exemple pri nia revui e pri to, quale ni agos por atingar la ISO-kodo "io"por Ido.
Cetere nia ULI-prezidanto Günter Anton klarigis la laboro dil Linguala Komisitaro dil ULI e quale on ibe povas aktive partoprenar.
#000015
La Negermana samideani uzis l'okaziono por asistar la paralele a la programo dil Ido-renkontro eventita renkontro dil Esperanto-Grupo Nürnberg ed ibe prezentar Ido kom alternativo ad Esperanto.
Samtempe en l' Ido-renkontreyo eventis kunveno di la Germana Ido Societo.
Fine ni ye 22.00 kloko segun loka tempo en Nürnberg eniris a l'Ido-babileyo e dum preske un horo diskutis ibe kun kelka samideani.
#000016
Ni experiencis vere multo dum l'unesma dio di nia renkontro.
#000017
Matine la 19ma di junio esis ped-exkurso tra l'urbo. Ye la 12:00 ni vartis e sucesis observar la Irado di Viri en kirko de Santa Maria.
En la supra parto dil kirko apertesis du pordeti e 7 apostoli trifoye rondiris cirkum rejo.
#000018
Posdimeze esis kunsido dil partoprenanti. Ni diskutis dum la kunsido pri interneto (pri uzo e utileso de interneto por difuzar la linguo en interneto e ganor nova
interesati), Frank raportis pri nova posiblesi rezervar adreso por la ULI to es tre bona, ke ni havez tala kurta adreso por homi povez facile memorigar
ol e anke til nun ne esis adreso qua havas nur la vorto IDO, ma esis idolinguo. Esis komento ke nia elektrona grupi esas bona afero, ma esus anke plu bona,
se ni havus plu interesiva temi por diskutar e ke eventez vera aktiva diskuti ne nur quereli pri lingual problemi.
#000019
Vespere ni vizitis famoza restorerio. Esis multega repasti, kun nomi ne komprenebla por me, ma tre saporanta - to es ne nur mea opiniono, omni dicis
to. Ante, dum e pos la manjo ni multe babilis pri diversa temi. To esis tre agreabla vespero en intima, amikala maniero. Ni ne volis livar la loko
e kelka decidis restar hike por nokto - quo certe ne esis exekutita. Dum parto di homi pardrinkis plura bier-glasi altri iris por poke promenar.
Ni interkonsentis renkontror apud la hotelo. Kande la lasta grupo livisis la restorerio ed arivis ye la hotelo, la antea grupo ne esis videbla.
Ni venis serchar li en la quartelo di Reda lumi. Esis multa joki ed omni restis kun la maxim plezanta impreso pos la vespero.
#000020
Matine dil 20ma di junio esis la lasta komuna kunsido dum nia renkontro en Nürnberg.
Komence ni diskutis pri la futuro di Ido-movado.
#000021
= Esas konocata generala (ne nur en Ido-movado) tendencco, ke homi ordinare ne volas membreskar ye ula organizuro, nur
partoprenar la movado. Malgre to, plusa membri dil ULI es necesata.
#000023
= La listo di nova vorti mustas publikesar en ul revuo, jurnalo ec.
#000029
Dum la recenta tempo aparis multega vorti, qui ankore ne existas en Ido (komputorala, financala, politikala ec). To esas granda tasko por linguala
komitato. Anke necesesas kunlaboranti ek diversa landi kun bona savo en koncernata cienco.
#000030
On venis a konkluzo, ke es necesanta havar flago, ed uzor ol dum renkontri, precipue en publika loki. Alfred sendos un exemplero a
Frank, qua facos komputoral modelo. Pose on povos imprimar la desegnuro e produktar papera flageto.
#000032
Pri insigni. Semblas, ke nun insigni ne es tre populara, ma ni ne devas obliviar anke ica moyeno demonstrar nia linguo. Necesesas
questionar la Britana Ido-societo pri ka la societo havas insigni (es menciono en la listo di vendata libri), ka la insigni esas ri-produktebla.
#000034
Pri Ido-renkontro en nexta yaro
#000035
Fine di la lasta oficiala kunsido ni kompilis adresaro dil partoprenanti, qua forsan
esos publikigita, pozita en interneto kun kurta (o plu granda) noti, memoraji pri
#000037
Regretinde la tempo dil renkontro tre rapide pasis e multa amiki foriris adheme, kun espero pri plu rapida nexta renkontro.
#000038
Dum la dimezo la maxim multa partoprenanti departis.
#000039
La restinta gesamideani ankorfoye promenis tra la urbo e dum la vespero vizitis la Germana Nacionala Muzeo kun la Strado dil Yuri Homala. L'eniro a la muzeo
#000040
Kande ni eniris en la treno a Nürnberg esis nur tre poka libera loki por sidar. Ma ni interbabilis e forsan la nekonocata e nekomprenata
linguo fugigis omna altra pasajeri.
#000042
Hike trovesas dank-vorti ed impresi da kelka partoprenanti
#000045
Hike vu trovas la manue skribita listo kun l'adresi dil partoprenanti en l'Idokonfero 2001
#000046
Retre a la indexpagino pri Idokonferi e renkontri
#000047